संस्था सदस्यों ने किया रक्तदान
आबूरोड| ब्रह्माकुमारीसंस्था तथा रॉटरी इंटरनेशनल ग्लोबल हॉस्पिटल ब्लड बैंक के सयुंक्त तत्वाधान में रक्तदान शिविर का आयोजन किया गया। यह शिविर संस्था के शांतिवन परिसर में संपन्न हुआ। शिविर के शुभारंभ पर संस्था के वरिष्ठ भरत, ग्लोबल हॉस्पिटल के ब्लड बैंक ऑफिसर डॉ. रजत दास, ब्लड बैंक के धर्मेंद्र तथा मेडिकल टीम समेत संस्था के अन्य सदस्य मौजूद थे। शिविर का आयोजन संस्था प्रमुख दादी जानकी के जन्मदिन के अवसर पर किया गया। शिविर में भारत के विभिन्न हिस्सों से आए संस्था के सदस्यों तथा स्थानीय निवासियों ने भाग लिया। शिविर के अंत में 151 यूनिट रक्त एकत्रित हुआ। यह शिविर बुधवार को भी सवेरे 9 बजे से दोपहर 1 बजे तक आयोजित होगा।
hin_Deva hin_Deva